CELEX: 62015CN0506
Language: ro
Date: 2015-09-23 00:00:00
Title: Cauza C-506/15 P: Recurs introdus la 23 septembrie 2015 de Regatul Spaniei împotriva Hotărârii Tribunalului (Camera a opta) din 15 iulie 2015 în cauza T-561/13, Spania/Comisia

16.11.2015   
            
            
               RO
            
            
               Jurnalul Oficial al Uniunii Europene
            
            
               C 381/24
            
         Recurs introdus la 23 septembrie 2015 de Regatul Spaniei împotriva Hotărârii Tribunalului (Camera a opta) din 15 iulie 2015 în cauza T-561/13, Spania/Comisia
   (Cauza C-506/15 P)
   (2015/C 381/26)
   Limba de procedură: spaniola
   
      Părțile
   
   
      Recurent: Regatul Spaniei (reprezentant: M. A. Sampol Pucurull, agent)
   
      Cealaltă parte din procedură: Comisia Europeană
   
      Concluziile recurentului
   
   
               —
            
            
               În orice caz, admiterea recursului şi anularea în parte a Hotărârii din 15 iulie 2015, Spania/Comisia (T-561/13, EU:T:2015:496);
            
         
               —
            
            
               Anularea în parte a Deciziei de punere în aplicare 2013/433/UE a Comisiei din 13 august 2013 de excludere de la finanțarea de către Uniunea Europeană a anumitor cheltuieli contractate de statele membre în cadrul secțiunii Garantare a Fondului european de orientare și garantare agricolă (FEOGA), în cadrul Fondului european de garantare agricolă (FEGA) și în cadrul Fondului european agricol pentru dezvoltare rurală (FEADR), în măsura în care se resping prin aceasta cheltuielile de judecată efectuate de Regatul Spaniei în cadrul asistenţei în temeiul ICHN pentru Programul de dezvoltare rurală 207-2013 în Galicia în cuantum de 7 57  968,97 euro care corespunde rubricii handicapuri naturale (măsurile 211 şi 212);
            
         
               —
            
            
               obligarea, în orice caz a pârâtei la plata cheltuielilor de judecată.
            
         
      Motivele și principalele argumente
   
   
      Primul motiv: întemeiat pe săvârşirea de către Tribunal a unei erori de drept prin faptul că nu a invocat din oficiu încălcarea unor norme fundamentale de procedură în măsura în care Comisia Europeană a adoptat decizia în litigiu cu depăşirea unui termen rezonabil.
   
      Al doilea motiv:întemeiat pe săvârşirea unei erori de drept de către Tribunal prin încălcarea articolelor 10 şi 14 din Regulamentul (CE) nr. 1975/2006 (1) al Comisiei din 7 decembrie 2006 privind normele de aplicare a Regulamentului (CE) nr. 1698/2005 al Consiliului în ceea ce privește punerea în aplicare a procedurilor de control și a eco-condiționalității în ceea ce privește măsurile de sprijin pentru dezvoltarea rurală, pe de o parte, şi prin încălcarea articolului 35 din Regulamentul (CE) nr. 796/2004 (2) al Comisiei din 21 aprilie 2004 de stabilire a normelor de aplicare a eco-condiționării, a modulării și a sistemului integrat de gestionare și control, prevăzute de Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori, pe de altă parte, în măsura în care Tribunalul a statuat că aceste dispoziţii obligau autorităţile spaniole să efectueze o numărare a animalelor la momentul controalelor la faţa locului.
   
      (1)  JO L 368, p. 74, Ediţie specială, 03/vol. 80, p. 192.
   
      (2)  JO L 141, p. 18, Ediţie specială, 03/vol. 56, p. 210.